《再次韵酬叶进卿》
宋代·陈造

病翁耐病杯杓里，鼠矢压书毫不泚。
眼中凛凛黄初年，读诗意不凌紫烟。
君才王佐绶犹墨，公外从容作诗客。
心期与俗马牛风，化顽惠弱清而容。
不学玄明刚制酒，不学陶公辞五斗。
斯民信君如诅盟，饮羊攫金皆用情。
圣皇旰食求贤意，姓字今应御屏记。
太微清都上云雨，盐梅调鼎极可否。
一艇付我眠溪云，咏歌太平横紫君。
十行看君拜天语，去酌天浆列仙俯。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。